Studiefonds | Solidariteit Helpende Hand
VIR GESLAGTE HIERNA
Ek is 'n donateur
Stig 'n studiefonds
Hoe doen jy aansoek:
Wat sê ons studente:
Die Sluitingsdatum vir alle aansoeke is as volg:
Alle tersiêre instansies, universiteite en kolleges 1 Januarie tot 30 September vir die daaropvolgende jaar se studies
Akademia 1 Januarie tot 1 Desember vir die daaropvolgende jaar se studies
Sol-Tech 3 Aansoektydperke per jaar vir daaropvolgende inname / fase
NEEM KENNIS: As jy by enige universiteit in SA wil gaan studeer en ons ontvang nie jou aansoek voor/op 30 September van elke jaar, sal die stelsel jou aansoek outomaties verwerp. Dit is dus baie belangrik dat jy betyds aansoek doen.
Solidariteit Helpende Hand se studiefondssentrum help studente wat graag wil studeer maar dit nie kan bekostig met gedeeltelike, rente vrye studielenings by enige geakrediteerde tersiêre instansie, hetsy voltyds of deeltyds.
Studente wat vir die eerste keer aansoek doen moet klik op die skakel http://studiefonds.propay.co.za en die kort video kyk wat die proses stap vir stap uiteensit. Studente moet elke jaar heraansoek doen om in die daaropvolgende jaar weer gehelp te word.
Ons kry duisende aansoeke elke jaar en daarom kan ons nie studente se volle akademiese koste dek nie. Gedeeltelike toekennings word dus streng volgens die kriteria van die beskikbare studiefondse, gemaak, en die besluite van die studiefondskomitees is finaal. Studente wat toekennings ontvang, sal op die laatste teen 30 Desember in kennis gestel word.
Sodra 'n student afstudeer of hy/sy jaar druip moet hy/sy in die daaropvolgende maand met sy terugbetalings begin en sy/haar lening oor dieselfde tydperk terugbetaal as wat hy/sy dit geleen het.
Vir meer inligting gaan na www.studiefonds.co.za of stuur 'n e-pos aan [email protected]
WATTER STORIE GAAN JOU KINDERS
EN HULLE KINDERS EENDAG VAN JOU VERTEL?
Jy is die uitvoerende hoof van 'n maatskappy, 'n ingenieur, prokureur, of 'n sakeman. Jy moes hard werk om om bo uit te kom en nou wil jy terugploeg. Jy wil iemand help in jou eie studierigting of beroep. Iemand wat 'n kans verdien en bereid is om te hard te werk. Iemand wat 'n sukses van sy/haar lewe wil maak.
Solidariteit Helpende Hand se studiefonds administreer tans 240 onafhanklike studiefondse ter waarde van R40 miljoen waarmee ons vanjaar 'n rekordgetal van meer as 1500 studente met rentevrye studielenings kan help.
Jy kan nou dieselfde doen. Jy kies jou studiefonds se naam, die kriteria waaraan voldoen moet word en watter tipe studente jy wil help. Jy besluit en ons voer dit uit. Ons soek die studente wat aan jou kriteria voldoen, administreer die fonds en lewer twee keer per jaar verslag aan jou, soomloos en moeitevry. Méér nog jy ontvang 'n groot Artikel 18A- belastingvoordeel vir jou bydraes.
Maatskappye, hierdie is ook 'n fantastiese platform om jou bestuurders, werkers en toekomstige werkers te laat studeer en so die beste van die beste studente te keur, terwyl jou maatskappy 'n groot belastingvoordeel daarvoor ontvang.
Ons los die beste vir laaste, jou studiefonds kan voortleef vir geslagte hierna omdat 98% van ons studente hul studielenings terugbetaal en hierdie geld weer net so in jou studiefonds teruggeploeg word om die volgende student(e) te help
Jy kan óók 'n studiefonds by ons deur middel van jou testament of testamentêre bemaking stig.
Solidariteit Helpende Hand is 'n welsynsorganisasie geskoei op die beginsels van die Helpmekaar-beweging van 1949. Tye het verander, maar vandag 68 jaar later is Helpende Hand steeds die leidende handelsmerk om Afrikaner-armoede in Suid-Afrika te verlig, voorkom en te verbreek.
Ons glo dat die beste manier om armoede te voorkom, deur opleiding geskied, en daarom het die Studiefondssentrum reeds sedert 2009 'n allemintige 6921 studente met R126 miljoen se finansiële studiehulp gehelp om te studeer.
Die dinamika van ons diens lê egter daarin dat ons meer as 90% van ons donateurs se geld terugvorder na afloop van 'n student se studies, waarmee die volgende behoeftige student se studies wéér betaal word.